A kötözés és a szado-mazo a libidód mellett a mentális egészségedet is beröffenti
Írta: Géza Szex Utoljára frissült: 2018. augusztus 31. 11:15
Még mindig ferde szemmel néznek a BDSM-re, pedig sokaknak a kiutat jelentheti.
Sokan manapság még mindig perverziónak, illetve bizarr viselkedési formának tekintik a BDSM [Bondage & discipline (B&D), Domination & submission (D&S), Sadism and masochism (S&M)] rendszeres gyakorlóit. Sőt, a kötözőket és a szado-mazo híveit sokáig mentálisan sérült emberekként tartották számon. Ennek 2013-ban vetett véget egy tanulmány, ami kimondta, hogy a szex ezen fajtái nem számítanak sem jelzésnek, sem tünetnek a mentális betegségeket illetően.
Érdekes, hogy sokáig páriaként tekintettek ezekre az emberekre, főleg annak tükrében, hogy a "kinksterek" nagyobb kielégültségről és nyitottságról, önfeledtebb boldogságról számoltak be, mint azok a megkérdezettek, akik konzervatívabban viselkednek az ágyban. A BDSM-hívek ráadásul kevésbé voltak hajlamosak depresszióra, erőszakos cselekmény elkövetésére, paranoiára és önbizalomhiányra.
Sokan azt gondolják, hogy az extrém szex művelőit valamilyen trauma érte. A bántalmazással kötik össze a BDSM-et, pedig a kettőnek legtöbbször semmi köze egymáshoz. A mainstream szexfilmek még jobban rátesznek erre a prekoncepcióra, elég csak A szürke ötven árnyalatára gondolni
- nyilatkozta Asha Gray.
A pszichoterapeuta elmondta azt is, hogy a szakma sem ártatlan, hiszen a "pajzánok" 40%-a számolt be szakemberek által elkövetett megszégyenítésről. Sok terapeuta még mindig azt hiszi, hogy a szado-mazo szex hívei kvázi ki akarnak gyógyulni ebből, pedig erről általában szó sincs, ők is ugyanolyan problémákkal fordulnak szakemberhez, mint bárki más.
Olvasd el ezt is! Rebecca meztelen fotóit mindenkinek látnia kell
A szex extrém verziói segíthetnek korábban elszenvedett trauma feldolgozásában is, S. Nicole Lane nemrég osztotta meg ezzel kapcsolatban a történetét. A lányt szexuális erőszak érte, később pedig a szado-mazo segített neki abban, hogy lezárja magában ezt a dolgot. Asha Gray szerint ugyan a BDSM nem helyettesítheti a terápiát, de vannak emberek, akiknek kétségtelenül segít a továbblépésben. Mindent összevetve, itt az ideje, hogy letépjük a BDSM-ről a szégyenláncot, mert ez is olyan, mint bármelyik szexuális irányzat: lehet egészséges, vagy egészségtelen; mérgező, vagy gyógyító, minden attól függ, ki csinálja és hogyan.